Luonnos: EY:N sekä tanskan ja Färsaarten sekakomitean päätös N:o 2/2001 Euroopan yhteisön sekä Tanskan hallituksen ja Färsaarten maakuntahallituksen sopimuksen pöytäkirjan N:o 1 liitteen taulukon II muuttamisesta - Luonnos yhteisön yhteiseksi kannaksi /* SEK/2001/0905 lopull. */





Luonnos: EY:N SEKÄ TANSKAN JA FÄRSAARTEN SEKAKOMITEAN PÄÄTÖS N:o 2/2001 Euroopan yhteisön sekä Tanskan hallituksen ja Färsaarten maakuntahallituksen sopimuksen pöytäkirjan N:o 1 liitteen taulukon II muuttamisesta - Luonnos yhteisön yhteiseksi kannaksi (komission esittämä) PERUSTELUT 1. Joulukuun 6. päivänä 1996 allekirjoitetun Euroopan yhteisön sekä Tanskan hallituksen ja Färsaarten maakuntahallituksen sopimuksen [1] pöytäkirjan N:o 1 mukaisesti yhteisö on myöntänyt tariffimyönnytyksiä Färsaarilta peräisin oleville valmistetuille tai säilötyille katkaravuille ja keisarihummereille 2 000 tonnin vuotuisen tariffikiintiön puitteissa. [1] EYVL L 53, 22.2.1997, s. 2. 2. Färsaaret on pyytänyt tariffikiintiön määrän lisäämistä 4 000 tonnilla, jolloin sen vuotuinen kokonaismäärä olisi 6 000 tonnia. 3. Sopimuksen 36 artiklassa määrätään, että Färsaarten pyynnöstä yhteisö tarkastelee tiettyjen tuotteiden markkinoillepääsyn parantamista. Komissio katsoo, että ottaen huomioon erityisesti Islannista ja Norjasta peräisin olevien kyseisten tuotteiden yhteisöön tulevassa tuonnissa jo sovellettavan tullietuusmenettelyn rakenteen, ja koska vaara kyseisen kiintiön määrän kohtuullisen lisäämisen kielteisestä vaikutuksesta yhteisön markkinoihin on ainoastaan vähäinen, koska EY:n ja Färsaarten yhteistyö on kyseisellä alalla tyydyttävää ja koska vuonna 2000 tariffikiintiö käytettiin täysimääräisesti, on kohtuullista lisätä tariffikiintiön määrää 1 000 tonnilla, jolloin vuotuinen määrä on 3 000 tonnia. 4. Sopimuksen 31 artiklalla perustetun EY:n sekä Tanskan ja Färsaarten sekakomitean olisi sopimuksen 34 artiklan 1 kohdan mukaisesti tehtävä päätös sopimuksen pöytäkirjan N:o 1 liitteen muuttamisesta. 5. Edellä esitetyn perusteella komissio ehdottaa, että neuvosto hyväksyy mahdollisimman pian oheisen päätösluonnoksen tekstin yhteisön yhteiseksi kannaksi EY:n sekä Tanskan ja Färsaarten sekakomiteassa. Luonnos: EY:N SEKÄ TANSKAN JA FÄRSAARTEN SEKAKOMITEAN PÄÄTÖS N:o 2/2001 Euroopan yhteisön sekä Tanskan hallituksen ja Färsaarten maakuntahallituksen sopimuksen pöytäkirjan N:o 1 liitteen taulukon II muuttamisesta SEKAKOMITEA, joka ottaa huomioon Euroopan yhteisön sekä Tanskan hallituksen ja Färsaarten maakuntahallituksen sopimuksen ja erityisesti sen 34 artiklan 1 kohdan, sekä katsoo seuraavaa: (1) Yhteisö on myöntänyt sopimuksen pöytäkirjan N:o 1 liitteen nojalla tariffimyönnytyksiä Färsaarilta peräisin oleville valmistetuille tai säilötyille katkaravuille ja keisarihummereille 2 000 tonnin vuotuisen tariffikiintiön puitteissa. (2) Färsaarten viranomaiset ovat pyytäneet, että yhteisön kyseisille tuotteille myöntämiä tariffimyönnytyksiä lisättäisiin. (3) Kyseiseen lisäämiseen voidaan suostua. (4) Tämän vuoksi sopimuksen pöytäkirjan N:o 1 liitteen taulukkoa II olisi muutettava, ON TEHNYT TÄMÄN PÄÄTÖKSEN: 1 artikla Muutetaan sopimuksen pöytäkirjan N:o 1 liitteen taulukko II seuraavasti: >TAULUKON PAIKKA> 2 artikla Tämä päätös tulee voimaan sen tekemistä seuraavan toisen kuukauden ensimmäisenä päivänä. Tehty Brysselissä Sekakomitean puolesta Puheenjohtaja RAHOITUSSELVITYS 1. budjettikohta: 12 luvun 120 momentti. 2. oikeusperusta: Euroopan yhteisön perustamissopimuksen 133 artikla. 3. toimenpiteen nimi: Luonnos EY:n sekä Tanskan ja Färsaarten sekakomitean päätökseksi N:o 2/2001 sopimuksen pöytäkirjan N:o 1 muuttamisesta. 4. tavoite: Tiettyjen Färsaarten tuotteiden markkinoillepääsyn parantaminen. 5. laskentamenetelmä 5.1. Tariffikiintiöt >TAULUKON PAIKKA> 5.2. Tariffikatot Ei sovelleta. 6. tulojen menetys Kiintiön korottaminen 1000 tonnilla merkitsee keskimäärin 1 336 000 euron vuotuista tulojen menetystä.